Legal Document

Category: 24

Text:
78. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Γ. 156423 της 24/31 Δεκ. 1969 (ΦΕΚ Β΄ 858) Περί διακινήσεως πολυτέκνων δια των αστικών και υπεραστικών λεωφορείων της Χώρας επί τη καταβολή μειωμένου εισιτηρίου. Έχοντες υπ’ όψιν: 1.Τας διατάξεις του άρθρ. 4 του Α.Ν. 70/1967, εν συνδυασμώ με τας τοιαύτας του άρθρ. 10 παρ. 4 του Νόμ. 1910/1944, ως και τας διατάξεις του άρθρ. 18 του Ν.Δ. 3839/1958, εν συνδυασμώ προς τας τοιαύτας του άρθρ. 18 του Ν.Δ. 3990/1959. 2.Τας διατάξεις της παρ. 9 της εις εκτέλεσιν του ως άνω Α. Νόμου εκδοθείσης υπ’ αριθ. 20463/ 6838/7.8.1967 ημετέρας αποφάσεως, ως συνεπληρώθη αύτη δια των υπ’ αριθ. Θ. 22815/7529/ 14.9.1967, Θ. 24918/8238/28.9.1967, Γ. 102599/ 15.1.1968, Γ. 115870/29.3.1969 και Δ. 117305/ 5.4.1969 ομοίων ημών. 3.Αποβλέποντες εις την διευκόλυνσιν του έργου της Κωδικοποιήσεως των μέχρι τούδε ισχυουσών διατάξεων επί του εν θέματι αντικειμένου, αποφασίζομεν: 1.Οι πολύτεκνοι και τα μέλη των οικογενειών αυτών, διακινούμενοι δια των αστικών και υπεραστικών λεωφορείων της Χώρας, καταβάλλουν το ήμισυ της ισχυούσης εκάστοτε τιμής του πολιτικού εισιτηρίου. 2.Η ιδιότης του πολυτέκνου (πατρός ή χήρας μητρός), συζύγου ή τέκνου πολυτέκνου αποδεικνύεται δια των εξής εντύπων: α)Δι’ ηριθμημένου βιβλιαρίου ταυτότητος πολυτέκνου, εκδιδομένου παρά της Ανωτάτης Συνομοσπονδίας Πολυτέκνων, προκειμένου περί πολυτέκνου πατρός ή χήρας μητρός. β)Δι’ αποσπάσματος βεβαιώσεως του βιβλιαρίου ταυτότητος πολυτέκνου ή ατομικού παιδικού βιβλιαρίου ταυτότητος πολυτέκνου, εκδιδομένου παρά του οικείου τοπικού Συλλόγου ή Οργανώσεως πολυτέκνων, προκειμένου περί συζύγου ή τέκνου πολυτέκνου. γ)Εις ην περίπτωσιν μετά του κατόχου οικογενειακού βιβλιαρίου πολυτέκνου ταξιδεύει η σύζυγος ή τέκνον αυτού, και οι τελευταίοι δεν φέρουν μεθ’ εαυτών το ατομικόν των βιβλιάριον, δεν κρίνεται απαραίτητος η επίδειξις του ατομικού βιβλιαρίου της συζύγου ή του τέκνου. 3.Η θεώρησις των ως άνω αποδεικτικών στοιχείων της πολυτεκνικής ιδιότητος διενεργηθήσεται κατά τα μέχρι τούδε ισχύοντα. 4.Από της κοινοποιήσεως της παρούσης παύουσιν ισχύουσαι αι διατάξεις των παρ. 9 και 1 των υπ’ αριθ. 20463/6838/1967 και Θ. 22815/7529/1967 αποφάσεων αντιστοίχως, ως και αι εν τω σκεπτικώ της παρούσης διαλαμβανόμεναι υπ’ αριθ. Θ. 24918/ 8238/1967, Γ. 102599/1968, Γ. 115870/1969 και Δ. 117305/1969 ημέτεραι αποφάσεις. 5.Η παρούσα δημοσιευθήτω δια της Εφημερίδος της Κυβερνήσεως.  (Μετά την σελ. 312,62(γ) Σελ. 312,63(γ) Τεύχος 578-Σελ. 121 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.78 21.Ζ.α.78 Κοινά Ταμεία Εκμεταλλεύσεως Λεωφορείων (ΚΤΕΛ)